kardosdrur/scandi-wiki huggingface dataset:
Kvinesdal

Kvinesdal er en by i Agder fylke i Norge med omkring 5.500 indbyggere. 46% af dem bor i tætbebygget område. Kommunens administrationsby hedder Liknes. Her mødes de to elve Kvina og Litleåna, som løber ud i Fedafjorden.

Kvinesdal har kontakt til kysten via Fedafjorden og grænser til Bygland i Aust-Agder i nord. I vest grænser den til Flekkefjord og Sirdal, i øst til Åseral og Hægebostad, i syd til Lyngdal og Farsund.

Kommunen har navn efter elven Kvina. Navnet kommer fra det norrøne "hvín", som betyder elvens brus.

De fleste indbyggere i kommunen bor i byerne Kvinlog, Kvinesdal, Øyestranda og Feda.

Fra 2006 til 2011 afholdtes Norway Rock Festival i tre dage i juli.

Kommunens historie 
Fra 1837 til 1840 udgjorde områderne Liknes og Feda Kvinesdal formandskabsdistrikt. I 1841 blev også Fjotland en del af dette. I 1858 blev Fjotland igen en selvstændig kommune – og var det til 1963.

Fra 1858 til 1899 udgjorde Liknes og Feda Kvinesdal kommune. I 1900 skiltes de to kommuner. Fra 1900 til 1916 brugtes navnet Liknes , men i 1917 skiftede Liknes kommune navn til Kvinesdal.

Fra 1963 blev de tre kommuner igen slået sammen til Kvinesdal kommune.

Minesamfundet Knaben 
I det nordlige Kvinesdal ligger det nedlagte minesamfund Knaben. Molybdæn-gruberne var i drift fra 1885 til 1973. Molybdæn bruges blandt andet i stållegeringer i våbenproduktion. Under anden verdenskrig var anlægget bevogtet af 1.000 tyske soldater. De allierede gennemførte bombetogter mod Knaben, men det lykkedes ikke at stoppe driften.

Der var i 2006 planer om at optage driften igen på grund af øgende priser på molybdæn på verdensmarkedet.

Sarons Dal 
Sarons Dal ved Litlåna i Kvinesdal er hovedcenteret for stiftelsen Troens Bevis Verdens Evangelisering (TBVE), som er en missionsorganisation opbygget af evangelisten Aril Edvardsen. I Sarons Dal er der bibelskole, badeland, campinghytter og en hal med plads til over 4.000 mennesker. Fra centeret styres 1.000 missionærer i mange lande, og 24 timer i døgnet sendes kristne tv-programmer til seere over hele verden; satellitkanalen hedder Miracle Channel.

Amerika-kontakt 
Kvinesdal er præget af, at der har været en stor udvandring til USA. Man ser det på byggeskik, juledekorationer, haver, bilparken og hører det i sproglige detaljer. Bagagerummet på bilen kalder nogen for «trunk». Drengenavne som Andy, Stanley og Steven og pigenavne som Alice, Cindy, Gladys og Sherry er nok mere udbredte her end andre steder i Norge. 10% af alle bosatte i Kvinesdal er amerikanske statsborgere, og hvert år afholdes Kvinesdal udvandrerfestival.

Eksterne henvisninger 

 Kultur i Kvinesdal på kortfra Kulturnett.no 

 Troens Bevis' hjemmeside

Kommuner i Agder
Kommuner i Vest-Agder
The Piper at the Gates of Dawn

Piper at the Gates of Dawn er Pink Floyds debut-album, og den eneste lavet under Syd Barrets lederskab, selvom han hjalp til på opfølgeren A Saucerful of Secrets. Den er blevet omtalt som en af de mest indflydelsesrige LP'er nogensinde, da den havde en kæmpe indflydelse på psychedelic rock. Albummet blev indspillet på Abbey Road Studios samtidig med at The Beatles indspillede Sgt Peppers Lonely Hearts Club Band

LP'en blev udgivet den 5. august 1967. Den opnåede en sjetteplads på de engelske hitlister, og den amerikanske version (kaldet Pink Floyd) opnåede en 131 plads på den amerikanske hitliste.

I 2000 blev albummet er blevet kåret af Q Magazine som nummer 55 ud af de hundrede bedste engelske albums nogesinde.

Track Listing (Engelsk udgivelse) 

Alle sange skrevet af Syd Barret, bortset fra de sange hvor der står andet.
 "Astronomy Domine" – 4:12 
 "Lucifer Sam" – 3:07 
 "Matilda Mother" – 3:08 
 "Flaming" – 2:46 
 "Pow R. Toc H." (Barrett/Waters/Wright/Mason) – 4:26 (se Toc H) 
 "Take Up Thy Stethoscope and Walk" (Waters) – 3:05 
 "Interstellar Overdrive" (Barrett/Waters/Wright/Mason) – 9:41 
 "The Gnome" – 2:13 
 "Chapter 24" – 3:42 
 "The Scarecrow" – 2:11 
 "Bike" – 3:21

Track Listing (Amerikansk udgivelse) 

Alle sange skrevet af Syd Barret, bortset fra de sange hvor der står andet.

 "See Emily Play" – 2:53 
 "Pow R. Toc H." (Barrett/Waters/Wright/Mason) – 4:26 
 "Take Up Thy Stethoscope and Walk" (Waters) – 3:05 
 "Lucifer Sam" – 3:07 
 "Matilda Mother" – 3:08 
 "The Scarecrow" – 2:11 
 "The Gnome" – 2:13 
 "Chapter 24" – 3:42 
 "Interstellar Overdrive" (Barrett/Waters/Wright/Mason) – 9:41

Forfatteren Richard Cowper har skrevet novellen Piper at the Gates of Dawn, som foregår i et middelalderagtigt samfund i en fjern fremtid (efter år 3000 e.Kr.). Novellen blev først trykt i tidsskriftet Fantasy and Science Fiction Monthly, men blev senere (i 1976) udgivet i novellesamlingen The Custodians.

Der hvor Pink Floyd har deres inspiration fra er nok kapitel 7 i "the wind in the willows", (vinden i piletræerne) fra 1908 af Kenneth Grahame. I kapitlet "the Piper at the gate of Dawn" ror Muldvarp og Rotte ned af floden, og oplever en nærmeste psykedelisk trancendens med naturen.

Pink Floyd-album
Album fra 1967
Almindelig firling

 
Almindelig firling (Sagina procumbens) er en 3-6 cm høj urt, der vokser på kulturjord og enge. Den er almindelig i Danmark, f.eks. mellem fliser og brosten i byen.

Beskrivelse 
Alm. firling er en flerårig urt med en nedliggende vækst, der først danner en roset af spidse blade. Stænglerne er tæt forgrenede og sprøde, og de bærer modsatte, nåleagtigt spidse blade.

Blomstringen sker i maj-september, og de 4-tallige blomster sidder enkeltvis i bladhjørnerne. De kan mangle kronblade, men af og til ses de hvidgrønne kronblade dog. Frugterne er kapsler med få frø.

Rodnettet er overraskende stort og kraftigt. De nedliggende stængler slår rod og danner nye, grundstillede bladrosetter.

Højde x bredde og årlig tilvækst: 0,05 x 0,20 m (5 x 2cm/år), heri ikke medregnet bladrosetter fra stænglerne.

Voksested 
Arten er cirkumpolar og findes i tempererede egne både på den sydlige og nordlige halvkugle. Den er naturligt forekommende i Danmark, hvor den findes på kalkfattigt ler, hvor den er indikatorplante for svingende fugtighed og kvælstofindhold. Den tåler forbavsende meget trafikslid og findes derfor i de såkaldte "trådsamfund" (= nedtrædningssamfund) f.eks. mellem fliser sammen med flere mosarter, glat ærenpris og smalbladet timian.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Flerårige urter
Confessions of a Teenage Drama Queen

Confessions of a Teenage Drama Queen er en amerikansk komediefilm fra 2004, som er baseret på en bog af Dyan Sheldon. Filmen blev produceret af Disney og instrueret af Sara Sugarman.

Handling 
Lola (Lindsay Lohan) – en forkælet og populær teenager – bliver tvunget til at flytte fra storbylivet i New York City til den lille forstad New Jersey, da faderen mister sit job.

På hendes nye skole befinder hun sig pludselig i en uvant situation – hun bliver nødt til at kæmpe for tronen som den mest populære pige, da den allerede er optaget af Carla (Megan Fox). Samtidig kommer Lolas yndlingsband til byen for at spille deres afskedskoncert – og her snupper Carla de sidste billetter lige for næsen på Lola. Nu gælder alle kneb, når Lola prøver at møde bandets hotte forsanger Stu Wolff (Adam Garcia).

Eksterne henvisninger 
 Confessions of a Teenage Drama Queen – Disneys hjemmeside
 

Amerikanske film fra 2004
Komediefilm fra USA
Engelsksprogede film
Børnefilm fra USA
Ungdomsfilm fra USA
Christian Michael Rottbøll (minister)

Christian Michael Rottbøll (7. juli 1854 på Børglum Kloster – 4. december 1928 på Børglum Kloster) var en dansk minister (frikonservativ) og godsejer.

Født på Børglum Kloster som søn af juristen Christian Michael Rottbøll, der havde købt herregården i 1835. Han var opkaldt efter faderen. Han blev student (Haderslev Læreres Skole) 1872; studerede landvæsen i Skotland; var forpagter af Christiansdal fra 1877, ejer af denne gård 1894; ejer af Børglum Kloster 1910; formand for Børglum og Furreby Sogneråd 1891-96.

Rottbøll var Minister uden portefølje, og han var såkaldt kontrolminister for det Konservative Folkeparti i ministeriet Zahle II i perioden 16. september 1916 til 16. januar 1918. Han blev ekskluderet af sit parti i juni 1917. Efter kongens ønske fortsatte han som minister, nu som repræsentant for De Frikonservative.

I 1894-1920 var Rottbøll medlem af Landstinget. Han var højremand indtil år 1900. Derefter frikonservativ. I 1915-1917 repræsenterede han Det Konservative Folkeparti. Derefter var han igen frikonservativ. I 1918 var Rottbøll den eneste frikonservative, der opnåede genvalg til Landstinget. 

Han var formand i bestyrelsen for Forsikringsaktieselskabet National og i repræsentantskabet for Livsforsikringsselskabet Dan; medlem af bestyrelsen for Burmeister & Wains Maskin- og Skibsbyggeri samt formand for Tyreskuekommissionen i Hjørring Amt. Desuden Ridder af Dannebrog.

Kilde 
 Sadolin.com 

 Kraks Blå Bog 1910

Ministre uden portefølje fra Danmark
Landstingsmedlemmer i 1890'erne
Landstingsmedlemmer i 1900'erne
Landstingsmedlemmer i 1910'erne
Landstingsmedlemmer i 1920'erne
Godsejere fra Danmark
Riddere af Dannebrog
Kommunalpolitikere fra Danmark
Landstingsmedlemmer fra Højre (1881-1915)
Landstingsmedlemmer fra Det Konservative Folkeparti
Politikere fra De Frikonservative
Christian Michael 4
Personer i Kraks Blå Bog (afdøde)
Speak (album)

Speak er Lindsay Lohans første album. Det blev udgivet 7. december 2004. 

 "First"
 "Nobody 'Til You"
 "Symptoms of You"
 "Speak"
 "Over"
 "Something I Never Had"
 "Anything But Me"
 "Disconnected"
 "To Know Your Name"
 "Very Last Moment In Time"
 "Magnet"
 "Rumors"

Album fra 2004
A Little More Personal

A Little More Personal er Lindsay Lohans andet album. Det udkom den 6. december 2005.

 Confessions of a Broken Heart (Daughter to Father)
 Black Hole
 I Live for the Day
 I Want You to Want Me
 My Innocence
 A Little More Personal
 If It's Alright
 If You Were Me
 Fastlane
 Edge of Seventeen
 Who Loves You
 A Beautiful Life

Album fra 2005
Neverwinter Nights 2

Neverwinter Nights 2 (NWN2) er et computerrollespil udviklet af Obsidian Entertainment og udgivet af Atari. Det blev udgivet i Europa den 3. november 2006, og er efterfølgeren til Bioware's Neverwinter Nights (NWN).

Neverwinter Nights 2 er baseret på Dungeons and Dragons v3.5 regelsættet, i modsætning til Neverwinter Nights der var baseret på Dungeons and Dragons 3rd Edition og Forgotten Realms.

Udvidelsespakker 

Der er desuden blevet lavet 3 udvidelsespakker til spillet.

NW2: Mask of the Betrayer blev udgivet i Europa d. 27. september 2007.

NW2: Storm of Zehir blev udgivet i Europa d. 18. november 2008.

NW2: Mysteries of Westgate blev udgivet i Europa d. 29. april 2009

Referencer

Eksterne henvisninger 
 
 Officielt website 
 NWN2Wiki – Wiki for NWN2

Computerspil fra 2006
Macintosh-spil
Windows-spil
Computerrollespil
Luca Toni

Luca Toni (født 26. maj 1977) er en italiensk tidligere fodboldspiller. Han vandt verdensmesterskabet i fodbold i Tyskland i 2006 med Italien, hvor han scorede to mål. Sommeren 2007 skiftede Luca Toni til Bayern München sammen med franske Franck Ribéry. Sæsonen 2007/2008 vandt han det tyske mesterskab og DFB-Ligapokal. Han scorede 24 ligamål, 5 mål i DFB-pokal og 10 mål i europæisk sammenhæng. I alt 39 mål i 46 kampe. 

I sæsonen 2005/2006 scorede han 31 mål i Serie A for Fiorentina. Efter den bedrift, vandt han The Golden Shoe. 

Han har tidligere spillet for blandt andre Palermo, Fiorentina, Bayern München, Roma og Genoa.

Luca Toni har også spillet på det italienske landshold, og han scorede blandt andet to mål i kvartfinalen mod Ukraine ved VM i fodbold 2006. Efter VM blev han i første omgang ikke udtaget til landsholdet igen af nuværende landstræner Roberto Donadoni. Men efter to katastrofale resultater i EM-kvalifikationskampene er han blevet udtaget til landsholdet igen.

Luca Toni er kendt for en speciel jubel, når han scorer. Han tager sin højre hånd op til øret og vinker med den. Jubelen er blevet populær, og blandt andet Valeri Bojinov (Juventus) har også udført denne jubel efter en scoring.

Titler

Klub 
Palermo
 Serie B: 2003–04 
Bayern München
 Bundesliga: 2007–08
 DFB-Pokal: 2008
 DFB-Ligapokal: 2007

Landshold 
Italien
 FIFA World Cup: 2006

Individuel 

 Serie B Top Scorer: 2004
 Serie A Top Scorer: 2006
 European Golden Shoe: 2006
 FIFA World Cup All-Star Team: 2006
 Bundesliga Top Scorer: 2008
 UEFA Cup Top Scorer: 2008

Eksterne henvisninger 

Fodboldspillere fra Italien
Verdensmestre i fodbold
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Nikolaj og Julie

Nikolaj og Julie er en Emmy-vindende dansk romantisk drama-tv-serie på 22 afsnit efter originalidé af Adam Price. Serien blev sendt første gang på DR1 i 2002 – 2003. Titelsangen, "Right Next to the Right One" blev fremført af den danske sanger Tim Christensen. Seriens producent spurgte Tim Christensen om han havde en sang de kunne bruge, og Christensen mente "Right Next to the Right One" passede godt til serien.

I 2003 vandt serien en Emmy-pris i kategorien Bedste Internationale Dramaserie.

Medvirkende 
 Nikolaj Bergstrøm: Peter Mygind
 Julie Krogh Andersen: Sofie Gråbøl
 Philip: Dejan Čukić
 Frank: Jesper Asholt
 Karina: Sofie Stougaard
 Søs: Therese Glahn

 Hovedmanuskriptforfatter: Søren Sveistrup
 Manuskriptforfattere: Michael W. Horsten, Adam Price, Ina Bruhn, Ida Maria Rydén, Per Daumiller, Carsten Rudolf, Michael Krefeld, Søren Frellesen, Iben Gylling, Peter Dinesen, Jørgen Kastrup og Torleif Hoppe
 Instruktører: Peter Schrøder, Martin Schmidt, Henrik Ruben Genz, Michael W. Horsten, Birger Larsen, Kristoffer Nyholm, Lars Kaalund og Charlotte Sachs Bostrup

Kilder

Eksterne henvisninger 
 

Emmy for bedste tv-serie

Dramaserier fra Danmark
Danske tv-serier fra 2000'erne
Søndagsserier på DR
Industrial metal

Industrial metal er en genre der inddrager elementer fra industrial musik og heavy metal. Dvs. genren er meget centeret om metal guitar riff og lyd fra industrial synthesizer. Genren opstod sent i 80'erne og inddrager meget elektroniske instrumenter som trommemaskine, synthesizer, sequencer, keyboard og sampler samt de mere traditionelle instrumenter som elektrisk guitar og trommer. Musikken er ofte meget mørk, kold og dyster.

Industrial metal indfatter også industrielle undergenre som aggro-industrial, coldwave. Disse undergenre overlapper nogengange elementer fra nu-metal og post-punk.

Metalgenrer
Realløn

Realløn betegner (nominel) lønindkomst renset for inflation/deflation, dvs. opgjort i faste priser. Realløn betegner, hvad lønmodtageren reelt får ud af sine penge i form af købekraft. Hvis reallønnen er steget, har forbrugeren mulighed for at købe flere varer for sin løn end tidligere.

Over længere tidsrum regnes den gennemsnitlige realløn normalt at stige i takt med den økonomiske (real)vækst, fordi lønningerne følger arbejdernes produktivitet. I kortere perioder, og især under lavkonjunkturer, hvor arbejdsløsheden er høj eller stigende, kan reallønnen dog godt være faldende. Ændringer i udbud af og efterspørgsel efter bestemte faggrupper kan også medføre, at nogle grupper får enten en mere eller en mindre gunstig reallønsudvikling end den gennemsnitlige. 

Arbejdsmarkedet 
Nationaløkonomi
Uncle Dave Macon

Uncle Dave Macon, (7. oktober 1870 – 22. marts 1952) var farmer i sin fødestat Tennessee nær byen Smartt Station, men ved siden af spillede han 5-strenget banjo hver lørdag til bal med en violinist og guitarist. Søndag morgen spillede de til gudstjeneste under navnet Fruit Jar Drinkers.

I en alder af halvtreds droppede han farmeriet og rejste rundt på turne med et vaudevilleshow, hvor han både sang og spillede sine egne sange og klovnede. Han dannede bro mellem det 19. århundredes vaudeville og hvad der skulle udvikle sig til det 20. århundredes countrymusik.

I 1924 blev han inviteret til New York for at indspille nogle hilbilly plader for pladeselskabet Okeh Records. De blev en stormende succes blandt publikum i Sydstaterne, og fra 1926 blev han inviteret til at spille i radioshowet Grand Ole Opry, hvor han var fast indslag med sin musik og vitser indtil sin død.

Hans musik er udpræget glad og lystig, der er ikke den melankoli over ham, som ellers kunne præge mange andre oldtime-musikere. Hans banjospil er den særprægede clawhammer banjo-stil, hvor strengene anslås med bagsiden af en negl, og hans sange er hurtige, lystige sange med humoristiske tekster, som Keep the Skillet Good and Greasy, I'll tickle Nancy og The old man's drunk again. Nogle prøver på gudstjenesten søndag formiddag har han også indspillet i form af hymner som f.eks. Shall we gather by the river. Begge type sange synges med en udpræget rustik stemme, der tydeligt morer sig.

Referencer 

Banjospillere
Countrymusikere
Countrysangskrivere
Sangere fra USA
FK Lokomotiv Moskva

Futbolnij klub Lokomotiv Moskva  er et traditionsrigt russisk fodboldhold med base i Moskva.

Lokomotiv vandt Ruslands Premier League i 2002, 2004 og 2017/18, USSR Cup i 1936 og 1957 og den russiske pokalturnering i 1996, 1997, 2000, 2001, 2007, 2015, 2017 og 2019. Klubben blev nr. to i ligaen i i 1959, 1995, 1999, 2000, 2001 og 2019 og vandt den russiek Super Cup i 2003, 2005 og i 2019.

Historie
Klubben blev grundlagt som Kazanka (Moskovskaya-Kazanskaya Zh.D) i 1922. I 1924 samlede klubben de bedste fodboldspillere under navnet "KOR" ("Klubben af Oktober Revolutionen"). I 1931 tog klubben igen navnet Kazanka (Moskovskaya-Kazanskaya Zh.D) og i 1936 tog klubben sit nuværende navn. 

I sovjettiden var Lokomotiv Moskva en del af det sovjetiske system for frivillig idræt under paraplyen "Lokomotiv", og var ejet af Sovjetunionen transportministerium.

Spillere

Nuværende spillerstrup

(pr. 15. september 2017)

Titler 
 Ruslands Premier League: 2002, 2004, 2017/18
 Sovjet pokal: 1936, 1957
 Russisk pokal: 1996, 1997, 2000, 2001, 2007, 2015, 2017, 2019

Referencer 

Fodboldklubber i Rusland
Etableret i 1923
Fodboldklubber i Moskva
21st Century Schizoid Band

21st Century Schizoid Band er en udløber af musikgruppen King Crimson, dannet i 2002.

Navnet kommer fra den berømte sang "21st Century Schizoid Man" på det første King Crimson-album, In the Court of the Crimson King. I det oprindelige 21st Century Schizoid Band var der Mel Collins (saxofon, fløjte og tangenter), Michael Giles (trommer), Peter Giles (bas), Ian McDonald (saxofon, fløjte og tangenter), og senere kom Jakko Jakszyk (Michael Giles' svigersøn) med på guitar og sang.

Gruppen har spillet live og koncentreret sig primært om gamle King Crimson-kompositioner. De har udgivet tre album, mest med live-musik, men også med nye kompositioner. Ian Wallace, endnu et gammelt King Crimson-medlem, erstattede Michael Giles i 2003, umiddelbart før udgivelsen af det tredje album.

King Crimson
Adrian Belew

Adrian Belew (født 23. december 1949 som Robert Steven Belew) er en amerikansk musiker. Han er primært kendt som guitarist, men spiller også en lang række andre instrumenter.

Belew var medlem af den progressive rock-gruppe King Crimson, som han sluttede sig til i 1981. Han har også udgivet en række soloalbum for Island Records og Atlantic Records og arbejdet sammen med mange andre musikere. Han blev nomineret til en Grammy i 2005 for sin single "Beat Box Guitar" i kategorien Best Rock Instrumental Performance.

Belew er velanset for sine bidrag til forskellige kunstneres indspilninger. Hans gennembrud kom da han blev opdaget af Frank Zappa på et spillested i Nashville. I 1977 blev han en del af Frank Zappas band og optrådte bl.a. i koncertfilmen Baby Snakes fra 1979 og på Zappas kontroversielle album Sheik Yerbouti. I 1979 spillede han leadguitar på David Bowies album Lodger og deltog i Bowies Stage-verdensturné i 1978 og Sound + Vision-turneen i 1990.

Belew har desuden medvirket på Remain in Light fra 1980 af Talking Heads, Lights Out af Peter Wolf og Paul Simons skelsættende album Graceland fra 1988. I midten af 1980'erne arbejdede han sammen med Laurie Anderson og var med i hendes koncertfilm Home of the Brave. I 1990'erne bidrog han på to Nine Inch Nails-album, The Downward Spiral og The Fragile.

Sidst i 1980'erne dannede Belew popgruppen The Bears med tidligere Raisins-medlemmer og udgav to album, The Bears og Rise and Shine. Et tredje album, Car Caught Fire, udkom i 2001.

Han spiller en fremtrædende rolle på Tori Amos' coveralbum fra 2001, Strange Little Girls. Han har også spillet leadguitar på Porcupine Trees album Deadwing (2005), såvel som på et nummer på William Shatners album, Has Been, fra 2004.

Han har endda optrådt i en række japanske reklamer for selskabet Daikin, hvor han efterlignede dyrelyde på sin elektriske guitar og optrådte som dirigent for et orkester, hvor alle medlemmer var ham selv på guitar.

Eksterne henvisninger 

Guitarister fra USA
Musikere fra USA
King Crimson
Andy McCulloch

Andy McCulloch, egentlig Andrew McCulloch, (født 19. november 1945 i Bournemouth, England) er en britisk trommeslager, der var aktiv i 1970'erne. Han huskes bedst som trommeslager i overgangsudgaven fra 1970 af King Crimson på ét album, Lizard, selvom han har spillet med grupper så forskellige som Greenslade og Manfred Mann.

McCulloch, der er fra det samme område i Dorset som grundlæggeren af King Crimson, Robert Fripp, havde spillet trommer sammen med Manfred Mann på deres album fra 1970, Chapter Three Vol. 2, inden han kom med i King Crimson i april 1970, kun få uger efter at den oprindelige trommeslager, Michael Giles, havde forladt gruppen. Sanger og bassist Gordon Haskell forlod King Crimson i november 1970, hvilket førte til gruppens opløsning og også til McCullochs farvel.

McCulloch bevægede sig ikke langt væk fra den mere progressive side af rockmusikken. Ti måneder efter han havde forladt King Crimson, dukkede han op i den kortlivede gruppe Fields, inden han skiftede til Greenslade i efteråret 1972, hvor han blev til 1975. Udover genudgivelser af hans King Crimson-numre har han sidst spillet sammen med tidligere guitarist i Genesis, Anthony Phillips på en række bånd, der blev udgivet i 1980 som en del af Phillips' udforskning af sin egen musikalske fortid. Avisen The Guardian beskrev ham som en af de dygtigste og mest innovative trommeslagere indenfor rock og jazz, men McCulloch forlod musikken for hellige sig en af sine andre store lidenskaber: Sejling.

Eksterne henvisninger 
 

Musikere fra Storbritannien
King Crimson
Personer fra Bournemouth